L 52/6
BG
Официален вестник на Европейския съюз
20.2.2023 г.
с) „еднокопитно животно“ означава животно от нечифтокопитните видове, принадлежащи към род Equus (включително коне, магарета и зебри), и потомството на кръстоските на посочените видове; “ т) „еднодневни пилета“ означава всички домашни птици на възраст под 72 часа. 2.
Освен определенията, установени в параграф 1, се прилагат определенията за „ветеринарен лекарствен продукт“, „имунологичен ветеринарен лекарствен продукт“ и „антимикробно средство“, установени в член 4, параграфи 1, 5 и 12 от Регламент (ЕС) 2019/6.
Член 3 Забрани и ограничения на употребата на ваксини при животните за профилактика и контрол на болести от категория A и определени болести от категория B 1.
Държавите членки може да разрешат употребата на ваксини при животни за профилактика и контрол на болести от категория А, с изключение на болестите, включени в списъка в приложение I, част 1, само под контрола на компетентния орган и ако те се използват: а) като част от официалните мерки, въведени от компетентния орган за профилактика и контрол на тези болести; б) при условията, определени в настоящия регламент. 2.
Условията за използване на ваксини срещу болести от категория А, установени в първа алинея, не се прилагат за определени видове употреба на ваксини срещу инфекция с вируса на нюкасълската болест, по-специално за рутинна профилактична употреба или за употреба в рамките на търговията, които държавите членки могат да разрешат извън официалните мерки за профилактика и контрол на болести, посочени в параграф 1, за цели, различни от отговор на поява на огнище. 3.
Държавите членки може да разрешат употребата на ваксини при животни за профилактика и контрол на болести от категория B, с изключение на болестите, включени в списъка в приложение I, част 2, при видовете от списъка, по отношение на които съответстващите болести са класифицирани като категория B. Член 4 Забрани и ограничения за употребата при животните на определени ветеринарни лекарствени продукти, различни от ваксини, за профилактика и контрол на болести от категории A и B Държавите членки забраняват употребата на изброените по-долу ветеринарни лекарствени продукти при животни за профилактика и контрол на болести от категории А и B, освен когато те се използват за профилактика и контрол на болестите, включени в списъка в приложение I, част 3, и тяхната употреба отговаря на условията, определени в него: а) имунологични ветеринарни лекарствени продукти за диагностициране на състоянието на имунитета на животните; б) хиперимунен серум; в) инактивирани имунологични ветеринарни лекарствени продукти, посочени в член 2, параграф 3 от Регламент (ЕС) 2019/6; г) антимикробни средства.
ЧАСТ II ПРАВИЛА ЗА УПОТРЕБАТА НА ВАКСИНИ ЗА ПРОФИЛАКТИКА И КОНТРОЛ НА БОЛЕСТИ ОТ КАТЕГОРИЯ A ПРИ ЖИВОТНИ ГЛАВА 1
Необходими условия Член 5 Необходими условия за употребата на ваксини за профилактика и контрол на болести от категория A при сухоземни и водни животни 1.
Компетентният орган може да вземе решение във връзка с употребата на ваксини при животни за профилактика и контрол на болести от категория А в съответствие с член 3, параграф 1, при условие че: а) е извършил оценка в подкрепа на това решение, като е разгледал най-малко критериите, определени приложение II, част 1, заедно с критериите, предвидени в член 46, параграф 2 от Регламент (ЕС) 2016/429;